Հայրենիք ին եւ Մասիս ին հետ միաժամանակ հրատարակուող Արեւելք էն զատ, ուրիշ հանդէսներ եւ հայատառ բայց թրքաբարբառ թերթեր ալ կը հրատարակուէին՝ Արեւելեան Մամուլ, Փունջ, Ծաղիկ, Բիւրակն, եւ Մանզումէ, Ճերիտէ, Մեճմուա։ Ասոնց մէջ ալ երբեմն երբեմն գրական էջեր տեսնուած են, բայց իբր դիպուածական բացառութիւն։ Մեր լաւագոյն գրողներուն մեծամասնութիւնը, 1890—էն ասդին, Հայրենիք ին եւ Մասիսին մէջ կրնանք գտնել։